हमारी संस्कृति में प्रकृति में प्रकृति के उपादानों की पूजा का विधान अकारण नहीं है। नदी बनना उसकी तरह तरल होना है जिसकी, कम से कम आज जब मनुष्य की संवेदना चुकती प्रतीत हो रही है, महती आवश्यकता है। कविता के सृजन के प्रारंभ से ही प्रत्येक देश-काल की कविता में प्रकृति के बिंब माध्यम बने हैं। मानवीयता के विकास क्रम में मानवीय मूल्यों की अवधारणा के पीछे प्रकृति के प्रति कवि का प्रेम रहा है। इससे दूर हटते जाने के क्रम में आदमी के जीवन में विसंगतियां ही नहीं आईं, तरलता, उदारता, बहने की क्षमता-निरन्तरता, गहराई और सीमाओं-तटबंधों का अतिक्रमण जैसी मूल वृत्तियों से वह दूर होता गया। यही कारण है कि कवि के अंदर समानान्तर रूप से एक सागर उपस्थित है-